b'\n_START_ARTICLE_\nVlado Pe\xc4\x8dnik\n_START_SECTION_\n\xc5\xbdivljenjepis\n_START_PARAGRAPH_\nV. Pe\xc4\x8dnik je bil rojen v vasi Bodovlje v Poljanski dolini. V duhovnika je bil posve\xc4\x8den leta 1977, nato pa je deloval kot kaplan in \xc5\xbeupnik v ve\xc4\x8djih in manj\xc5\xa1ih krajih. Bil je voditelj Doma Oaza miru na Ljubelju._NEWLINE_Ve\xc4\x8d let je bil \xc4\x8dlan Slovenskega katehetskega urada in moderator \xc5\xa0kofijskega katehetskega urada. \xc5\xa0tiri leta je bil sodelavec radia Ognji\xc5\xa1\xc4\x8de, kjer je pripravljal radijske kateheze. Bil je urednik revije Na\xc5\xa1a kateheza._NEWLINE_V. Pe\xc4\x8dnik je bil zagovornik druga\xc4\x8dne pastoralne prakse v \xc5\xbeupnijah, \xc5\xa1e posebno glede verouka brez vklju\xc4\x8devanja star\xc5\xa1ev in birmanja v prezgodnji mladosti. Vodil je duhovne vaje in predaval star\xc5\xa1em, duhovnikom, laikom in \xc4\x8dlanom \xc5\xbdPS._NEWLINE_Spisal in izdal je nekaj verou\xc4\x8dnih priro\xc4\x8dnikov. Njegova predavanja so objavljena v razli\xc4\x8dnih zbornikih predavanj._NEWLINE_Njegovo zadnje monografsko delo je Rak rane slovenske vernosti iz leta 2011.'